ΣΧΕΔΙΟ ΔΙΔΑΣΚΑΛΙΑΣ ΣΤΗΝ ΙΣΤΟΡΙΑ Α΄ΛΥΚΕΙΟΥ
Διδακτική ενότητα: Κλασική εποχή (480-323 π. Χ.)
Διδάσκουσα: Μπαλιάμη Δήμητρα.
Συμβατότητα με το ΑΠΣ & το ΔΕΠΠΣ. 
Το μάθημα είναι ενταγμένο στο ΑΠΣ καθώς στόχοι  του είναι:
- Να γνωρίσουν  οι μαθητές τους κύριους πρωταγωνιστές της κλασσικής εποχής. 
-Να γνωρίσουν την τέχνη της κλασικής εποχής με έμφαση στην γλυπτική, και την αρχιτεκτονική.

Συμβατότητα με τις αρχές και τους στόχους των νέων προγραμμάτων σπουδών του Νέου Σχολείου. 
Το διδακτικό αυτό σχέδιο ενσωματώνει αρκετά χαρακτηριστικά των νέων διδακτικών μεθόδων, όπως: 
 η διαθεματικότητα, 
 η βιωματική μάθηση, 
 η αξιοποίηση νέων τεχνολογιών, 
 η  καλλιέργεια της συνεργατικής μάθησης.
  Πιο συγκεκριμένα, τα παιδιά συνεργάζονται, αντλούν τη γνώση από άλλες πηγές, εκτός του σχολικού βιβλίου, ενώ οι γνώσεις τους αξιολογούνται με διαφορετικό τρόπο από αυτόν της γραπτής εξέτασης.  Επιπλέον χρησιμοποιούνται οι ΤΠΕ ως βασικό εργαλείο της διδασκαλίας και  η ενότητα παρουσιάζεται διαθεματικά, καθώς  αξιοποιείται το μάθημα της Αρχαίας Ελληνικής Γραμματείας, της Καλλιτεχνικής Αγωγής και των Εικαστικών.

Στόχοι:
Γνωστικοί 
- Να αξιολογηθούν οι προηγούμενες γνώσεις των μαθητών και να εκτιμηθεί το επίπεδο της εμπέδωσής τους.
-Η διαθεματική προσέγγιση της  ενότητας καθώς θα εμπλακεί το μάθημα  της Αρχαίας ελληνικής Γραμματείας της Καλλιτεχνικής Αγωγής  και της Θεατρικής Αγωγής.
   -  Οι μαθητές να γνωρίσουν  τους πρωταγωνιστές των ιστορικών  γεγονότων της κλασσικής , να κατανοήσουν τις πράξεις, τις επιλογές τους και τη συμβολή τους στην εξέλιξη της ιστορίας της Ελλάδας.
-Να συνειδητοποιήσουν ότι η πολιτική τακτική και η διπλωματία ενός κράτους ή ενός προσώπου εξυπηρετεί  συγκεκριμένους στόχους. 
-Να κατανοήσουν ότι οι επιλογές και οι πράξεις των ηγετών επηρεάζουν τη ζωή των πολιτών σε κάθε ιστορική περίοδο.
-Να γνωρίσουν τα βασικά χαρακτηριστικά της τέχνης της κλασσικής εποχής , με έμφαση στην Αρχιτεκτονική και τη γλυπτική.
- Να γνωρίσουν την ιστορία των κλασσικών κτισμάτων της Ακρόπολης των Αθηνών.
Παιδαγωγικοί
-Οι μαθητές να συνεργαστούν μεταξύ τους.
-Να αξιοποιήσουν την ιστορική γνώση τους  και  τις ιστορικές πηγές που παρουσιάστηκαν στην τάξη στα προηγούμενα μαθήματα . 
 - Να είναι σε θέση να χρησιμοποιούν τη νέα γνώση  και να την παρουσιά-ζουν  είτε προφορικά, είτε γραπτά.
- Να καλλιεργήσουν την «ενσυναίσθηση » ταυτιζόμενοι με ένα ιστορικό πρόσωπο.
-Να καλλιεργήσουν τα ταλέντα και τις ιδιαίτερες δεξιότητές τους.
- Να κατανοήσουν ότι η αξιολόγηση της ιστορικής γνώσης μπορεί να είναι πολυποίκιλη και διαφορετική από τα δεδομένα της γραπτής δοκιμασίας.
-Να αποβάλλουν το άγχος της ανακεφαλαιωτικής εξέτασης. 
-Να χαρούν την εκπαιδευτική διαδικασία με τη βοήθεια του βιώματος.

Εκτιμώμενη διάρκεια
Μία διδακτική ώρα.
  Καλό είναι  να επισημανθεί ότι πριν την  ανακεφαλαιωτική εξέταση  της συγκεκριμένης ενότητας προηγήθηκε διδασκαλία τεσσάρων ωρών των ιστορικών γεγονότων της κλασικής εποχής.

Γενική Περιγραφή Διδακτικής Πρακτικής
-  Αρχικά θα  γίνει η ανακεφαλαιωτική εξέταση των ιστορικών γεγονότων που ήδη διδάχθηκαν με βιωματικό τρόπο και τη βοήθεια του «παιχνιδιού ρόλων». 
-Μετά την «ιστορική καρέκλα» θα παρουσιαστεί η υποενότητα της τέχνης της κλασικής εποχή με τη βοήθεια διαφανειών . Κατά τη διάρκεια της παρουσίασης οι μαθητές πρέπει να συμπληρώσουν φύλλο εργασίας που θα πάρουν μαζί τους στο σπίτι ώστε να το επεξεργαστούν και να το μελετήσουν.       
 Στόχος αποτελεί να διδαχθεί η συγκεκριμένη ενότητα με ένα διαφορετικό τρόπο από αυτόν της εισήγησης και οι μαθητές να εμπλακούν ενεργά στη  διαδικασία.

Υλικοτεχνική Υποδομή
Στις ομάδες δόθηκαν φωτοτυπημένα φύλλα εργασία ενώ ο Η/Υ με τη χρήση του προγράμματος προβολής(ppt) έδωσε  τη δυνατότητα  σε όλο το τμήμα της από κοινού παρακολούθησης  ώστε να έχουμε διάχυση της γνώσης. 


ΦΥΛΛΟ ΕΡΓΑΣΙΑΣ ΑΚΡΟΠΟΛΗΣ ΑΘΗΝΩΝ ΚΛΑΣΣΙΚΗΣ ΕΠΟΧΗΣ
Όνομα:__________________________________________________

· Καταγράψτε τα κτίσματα στην Ακρόπολη της Αθήνας που σχετίζονταν με την εορτή των Παναθηναίων.
______________________________________________________________________________________________________________________________
· Από ποια υλικά ήταν κατασκευασμένος ο  Παρθενώνας της κλασικής εποχής;
______________________________________________________________
· Πόσους  και ποιους ναούς στέγαζε το Ερέχθειο;
_____________________________________________________________________________________________________________________________________________________________________________________________
· Ποιον στόχο  εξυπηρετούσαν τα Προπύλαια της Ακρόπολης;
____________________________________________________________________________________________________________________________________________________________________________________________________________________________________________________________

· Μπορείτε να αφηγηθείτε με λίγα λόγια την ιστορία του ανατολικού αετώματος του Παρθενώνα;
_________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

